रायपुर. कांग्रेस अध्यक्ष राहुल गांधी की कैलाश-मानसरोवर की धार्मिक यात्रा को लेकर छत्तीसगढ़ भाजपा प्रदेश अध्यक्ष धरमलाल कौशिक ने तीखा हमला किया है। प्रदेश अध्यक्ष कौशिक ने राहुल गांधी की कैलाश-मानसरोवर यात्रा को 'राजनीतिक पाखंड' बताया है। उन्होंने कहा कि कांग्रेस अध्यक्ष की इस यात्रा को लेकर कांग्रेस स्वयं दुविधा की शिकार नजर आ रही है। ट्विटर पर कांग्रेस और राहुल के सहयात्रियों के दावों में ही परस्पर विरोधाभास है, वहीं राहुल गांधी द्वारा साझा की गई यात्रा की तस्वीरों की विश्वसनीयता पर भी सवाल उठ रहे हैं।